# 1. előadás

Előadó: Ropolyi László

Kezdés: 14:00

Vége: 15:30

Nem kötelező bejárni.

## Jegyszerzés

Tárgy honlapján javasolt témákból dolgozatot kell írni otthon.

Ezt a dolgozatot Szóbeli vizsgán kell megvédeni, vizsgaidőszakban.

Terjedelem: Tetszés szerint.

Határidő: Vizsga előtt néhány nappal.

Választott témát írjuk meg e-mailben vagy beszéljük meg személyesen. (Javasolt olvasnivaló)

Gyakori hiba: Ne válogassunk kritikátlanul a forrásokból. (Rossz cikkről ne írjunk.)

Nem kell új dolgot feltalálni. Elég összefoglalót írni valamilyen témából.

Lehet angolul írni.

Első ötletem: "The grand merger of WP, Wiki, phpBB, etc." (Working title)

## Előismeretek

Ajánlott irodalomjegyzék: Tárgy honlapján.

Internet​filozófia – Nem szigorú előfeltétel

Aki nem volt tavaly, annak a mai órán össze lesz foglalva.

Kezdjünk is bele!

# Nehézségek

## Első nehézség: Egyáltalán nem világos, hogy mi az internet.

Tapasztalat: Az internet mindenütt-jelenvalósága.

Következmény: Nem világos, hogy milyen területen fog inkább hatni, hol kevésbé. Hol lényeges, hol lényegtelen. Nem könnyű súlyozni az internet hatását, még a jellegét sem.

Feladat: Az internet fogalmának megállapítása

## Második nehézség: Az internet hatása éppen most zajló folyamat.

Az internet kb. 30 éves. Ez az emberiség történelmében csak egy pillanat.

E 30 évben az internet nagyon sokat változott.

Példa: Facebook felemelkedése és 1 milliárdos használati arányának elérése előtt is volt internet. De másmilyen.

Feladat: Az internet hatásának megállapítása.

# Analógiák

E két nehézséget két analógián keresztül mutatjuk be. Kultúrtörténeti analógiák lesznek.

Jóslatra használhatóak ezek az analógiák. Mint a meteorológia:

* Dinamikus meteorológia (légkör modell, műholdak, differencia egyenletek bonyolult rendszere)
* Szinoptikus meteorológia (mostani időjárási helyzetet összehasonlít korábbi, hasonló helyzetekkel, ebből a hasonlóságból állapít meg következményeket)
	+ Népi megfigyelések ilyenek. (Medve mikor bújik ki a barlangjából, a hó kinek a névnapján olvad el, stb.)

Szinoptikus meteorológiát fogunk használni. Ez az egyetlen számunkra hozzáférhető lehetőség a jövő megjósolására.

## A tudás reformációjának analógiája

A XV.-XVI. században a vallás/hit reformációja zajlott.

Sok hasonlóság van e folyamat és az internet között.

## Az emberré válás analógiája

Emberré válás alatt az evolúciót értjük, vagyis e könyvben nem Isten teremtette az embert.

Az internethasználat milyen módon avatkozik bele ebbe a folyamatba, hogyan jön létre egy új emberi természet?

Hogyan változtatja meg az internet az emberi természetet?

# Az internet

## Kialakulása

Nem mindig létezett. Emberek szándékosan hozták létre. Tudatos emberi döntés következtében jött létre. Emberek tevékenysége alakította ki.

Megvizsgálhatjuk, milyen célokat próbáltak megvalósítani…

### Az internet születésének konkrét viszonyai

* 1950-60 Szputnyik-sokk: Az oroszok lőtték fel az első sikeres műholdat, nem az amerikaiak. Ez megrázta az USA vezető rétegét, hiszen a technológiai fölényt a saját oldalukon hitték.
	+ E sokk következtében sok egyetemet alapítottak. (kb. 50-et) Ezek azóta is fennállnak.
* 1960 Védelmi politika: Az USA hadügyminisztériuma a védelmi készültségi szint növelésére írt ki pályázatot.
	+ Ennek eredménye: Egy kevéssé sérülékeny kommunikációs rendszer kiépítésének terve. Ha egy-két állomás el is pusztul, a szervezettség fennmarad.
	+ Újságokban volt is szó erről: Csomagkapcsolt hálózatok, központ nélküli rendszerek, stb.
	+ Az interneten rengeteg internet-történeti cikk van. (pl.: Hobbes: Internet Timeline)

Fontos változás történik nagyon hamar: A hadügy kezéből kikerül ez az eredetileg katonai-célú technológia, mégpedig a civilekébe. (Az egyetemek és az intelligencia ügynökségek használták először az internetet.)

Új technológia kialakulása során a felhasználók a mérnökök felé kéréseket küldenek vissza, ezen ismétlődő folyamat eredménye a technika/technológia változása, fejlődése. Az internet esetén is így történt.

Első e-mail: A technikusok unatkoztak, csomagokat (packet) küldözgettek egymásnak. Így született az internet egyik fontos funkciója.

* 1960-70-80-as években az amerikai kultúra: Vietnámi háborúval való szembeszegülés. Diákmozgalmak. Feketék mozgalmai. Feminista mozgalmak.
	+ A fennálló viszony kritikai, intellektuális forradalmi volt. (De nem csak intellektuális.)
	+ A hatalom eleve decentralizáltabb, mint Európában. Nem is volt belügyminisztérium. (Csak a 911-es katasztrófa (2001. szeptember 11.) után pár évvel alakult ki.)
		- Az egyén, individuum minden hatalommal rendelkezik. A saját maga világa fölötti hatalomból nem ad.
		- Minden áron vissza kell szerezni az államalapítás-kori szabadságjogokat.
		- "*Nem akarunk háborúzni, és hagyjatok békén a hülye törvényeitekkel.*"
	+ Az amerikai kultúra posztmodern fordulatot vett a II. világháború után. Elvetette az évszázadokig fennálló modern világfelfogást.

### A két világszemlélet

* "Modern" – A XVI. századi világszemlélet.
* Posztmodern – ami utána jött:

### Posztmodern

* Újra kell gondolni mindent. Hasonló, mint az anarchizmus.
* Az emberek felett gyakorolt hatalom elfogadhatatlan.
* Saját magunk fölött gyakorolt hatalom az egyetlen elfogadható változat.
* Más emberek felett gyakorolt hatalom tilos.
* Meg kell szüntetni a hatalom kizárólagosságát.
* Fő tézis:
	+ Semmiből sem egy van.
	+ Mindenből sok van.
	+ Nincs egy igazság.
	+ Nincs egy valóság.
	+ Mindenkinek vannak igazságai.
	+ Nincs egy helyes gondolkodásmód.
	+ Nincs egyetlen kézben összefogható hatalom.
	+ Nincs egyetlen helyes ideológia.
* Végletekig feszített pluralizmus.
* Adorno, Horkheimer 1946-ban cikkgyűjteményt írt. Címe: A felvilágosodás dialektikája. (Mi az a felvilágosodás? – Az ész fontos, mindent ésszerűen kell csinálni.)
	+ Az elvont ész azt képzelheti magáról, hogy fontosabb az életnél.
	+ Felvilágosodás elve: "A racionalitás a fontos."
	+ Ha ezt elfogadjuk, ebből következnek a diktatúrák, koncentrációs táborok, világháborúk.
	+ Ezért ezt nem szabad megengedni. Az ész nem emelkedhet az élet fölé, mint valami istenség.
	+ Az észt nem szabad kiemelni az adott életszituációból. Nem lehet domináns (meghatározó) szerepe.

Atombomba: Szilárd Leó javasolta, hogy létrehozzák. De miután meglátta mire képes, ő maga követelte, hogy ne használják soha. (Csak a tesztrobbanásról készült felvételeket; elrettentő példaként.)

Következmény: Pluralizmus. Mindenből sok van. Az igazságnak, észnek, racionalitásnak végtelen sok változata van.
Bármiből meg lehet egyezni, de csak egyenjogú felekként. Nincs anarchizmus.

### Az internet ennek a posztmodern kornak az értékrendjét fejezi ki, terjeszti

Az internethasználat akkor is a pluralizmust juttatja érvényre, ha valaki nem akarja, nem ért egyet vele (pl. fundamentalista). Bele van építve az egész rendszerbe.

Posztmodern alappillérek: Individualizmus, pluralizmus (sokasság), hatalomellenesség, virtualitás, töredezettség, benne-foglalt modernitás.

A virtualitásról (valóságra vonatkozó hivatkozással se lehessen senkit letaposni.) és a töredezettségről később lesz szó.

Előadás vége.